Merkezê Îrtîbatî û Çapemenîye yê HPGyî bi eşkerayîyêke derheqê çalakîyanê gerîlayan û hêrişanê artêşa tirke ya îşxalkere de tay agahîyî dayî. Eşkerayîye wina ya:
''26ê êlula 2022yî de embazanê ma Sara Tolhildan Goyî (Dîlara Urper) û Rûkene Zelal (Feremeze Hisên) Mersîn de çalakîyêka fedayîye kerdbî. Ma nê embazanê xo serrgêra çalakîyanê înan de bi rêz, heskerdiş, minet û perwerî yad kenê.
Wird cinîyan ê fedayîyan embaze Sara û Rûkene ruhê xo yo Apogîr kirişt metropolan û bi serkêşîya xo ya Zîlanwarîye nameyê xo tarîxî ser ra nuştî. Ma sey gerîlayanê azadîye yê Kurdîstanî soz danê ke bibê layîqê tewir, çalakîye û embazîya înan û seba ney zî hîna zaf têkoşîn bikerê.
Çalakîyanê seba vîrameyîşê embaze Sara û Rûkene de 6 îşxalkerî ameyî cezakerdene û 2 îşxalkerî zî birîndar bîyî.
Detayê çalakîyan wina yê:
Herêma Zapî;
23yê êlule de Warê Xoverdayîşî yê Kuro Jahroyî de 1 îşxalker ame cezakerdene.
Herêma Şehîd Delîlî ya Rojawanê Zapî de;
24-25ê êlule de Warê Xoverdayîşî yê Girê Cûdîyî de hêzanê ma yê YJA-starî 14 reyî îşxalkerî derb kerdî.
25ê êlule de Warê Xoverdayîşî yê Girê Cûdîyî de 2 reyî îşxalkerî ameyî derbkerdene.
24ê êlule de Warê Xoverdayîşî yê Girê Amedîyê de îşxalkerî ameyî pirodayene. Na çalakîye de 3 îşxalkerî ameyî cezakerdene û 2 îşxalkerî zî birîndar bîyî.
25ê êlule de Warê Xoverdayîşî yê Girê Amedîyê de 1 îşxalker ame cezakerdene.
25-26ê êlule de Warê Xoverdayîşî yê Girê Amedîyê de 2 reyî îşxalkerî ameyî derbkerdene.
26ê êlule de Warê Xoverdayîşî yê Girê Amedîyê de 1 îşxalker ame cezakerdene.
Herêma Metîna de;
24ê êlule de Warê Xoverdayîşî yê Girê Ortê de îşxalkerî ameyî derbkerdene.
25ê êlule de Warê Xoverdayîşî yê Girê Ortê de îşxalkeranê ke tunelî dayêne bombayan ver, hêzanê ma mudaxeleyê înan kerd.
Hêrişê artêşa tirke ya îşxalkere;
24-25 û 26ê êlule de Herêma Şehîd Delîlî ya Rojawanê Zapî û Metîna dîyayî bombayan ver. Herêmê Zap, Şehîd Delîlî, Metîna û Xakurkê zî dîyayî topan ver.''
